Nafarroako Parlamentuko Mahaiak, 2018ko urriaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, 2018ko urriaren 21ean sei *start up*ek Merkataritza Ganberarekin eta CEINekin New Yorkera egindako bidaiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Garapen Ekonomikorako Batzordean izapidetzea.

Iruñean, 2018ko urriaren 29an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari María Teresa Sáez Barrao andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Garapen Ekonomikorako lehendakariordeak batzordean ahoz erantzun dezan:

2018ko urriaren 21ean zertarako joan dira New Yorkera sei *start up*, Merkataritza Ganberarekin eta CEINekin? zer hautapen-irizpide orokor eta genero-inpaktuari buruzko zer irizpide erabili dira bidaia horretarako?

Iruñean, 2018ko urriaren 25ean

Foru parlamentaria: Teresa Sáez Barrao